ועדת העבודה, הרווחה והבריאות, כנסת 16, פרוטוקול מספר 398, 2005-03-29 12:20

שאול יהלום: שלום לכולם.

שאול יהלום: הנושא שלנו הוא תקנות הבטיחות בעבודה (גיהות תעסוקתית ובטיחות העוסקים בקרינת לייזר), התשס"ד-2004.

שאול יהלום: אני רוצה לשאול האם למישהו מהגופים היושבים כאן יש הערות לתקנות.

ליאורה עופרי: לגבי הנוסח שישנו בפניך – יש לנו כמה הערות.

שאול יהלום: וחוץ מזה אין הערות?

שאול יהלום: אין.

שאול יהלום: אז בואו ניגש ישר למלוקות עם היועצת המשפטית.

ליאורה עופרי: אני רוצה, אם אפשר, פשוט לתת את הרקע, בעקבות הישיבה הקודמת.

ליאורה עופרי: מדובר על דרישת הוועדה, דרישת הצבא, וגם היועצת המשפטית בנוגע לכל בעלי התפקידים שאנחנו הזכרנו אותם מבחינת הקריטריונים לאישור שלהם, פלוס סוגיית ההכשרות שהם אמורים לעבור.

ליאורה עופרי: דרישת הצבא היתה לעניין תקנה שמחריגה, בעצם, את גופי הביטחון.

ליאורה עופרי: יש ממש נוסח שהצבא נתן לי לעניין השימוש - הקבלה של מוצר הלייזר, שהוא אמצעי לחימה שכללים לעניין הזה ייקבעו בפקודות הצבא.

ליאורה עופרי: הערות הוועדה בנוגע לשימוש במוצר לייזר מסוכן זו תקנה שהתבקשנו לעשות אותה, סגירת מעגל יחד עם הפעילות של המשרד לאיכות הסביבה.

ליאורה עופרי: סגירת מעגל

שאול יהלום: מה אתם מתקנים פה?

שאול יהלום: כולנו מסכימים, בואי נאשר.

ליאורה עופרי: מה שיש לפניך, ואני רוצה לתקן, זה אותה פסקה (1) בתקנה 3.

ליאורה עופרי: אני רוצה למחוק את ההתניה להחזקת היתר שניתן הממונה "כמשמעותו בתקנות הרוקחים (יסודות רדיואקטיביים ומוצריהם)", כיוון שאחרי בירור עם המשרד לאיכות הסביבה - -

שאול יהלום: זאת היתה הערה שלך.

שאול יהלום: בסדר.

שאול יהלום: מקובל.

ליאורה עופרי: אז אני אתן רק הערות נוסח?

קריאה: הסעיף הזה יורד?

ליאורה עופרי: הפסקה הזו יורדת, ואני רוצה לכתוב במפורש, לגבי שימוש במוצר לייזר מסוכן, גם לעניין השימוש לגם לעניין המסחר, שזה "לא יקבל אותו, ימכור או ישכיר ולא ימסור אותו לשימוש..." אני רוצה לחדד שמדובר על מקום עבודה, שזה יהיה ברור שמדובר על מקום עבודה.

ליאורה עופרי: גם לגבי ההגדרה של מקום עבודה אני רוצה לשנות ולכתוב, במקום המילים "כל מקום" - מפעל או כל מקום עבודה אחר שמפעילים, משתמשים או מייצרים בו מוצרי לייזר".

לינס וקנין: בדיון הקודם דובר על האם יש צורך למעט חשיפה לקרינת לייזר שמטרתה טיפול או אבחון רפואי של האדם עצמו.

לינס וקנין: זה נשאר בסוף הדיון.

לינס וקנין: האם יש כאן נציג של משרד הבריאות?

ליאורה עופרי: נציג משרד הבריאות, עוד בסוף הישיבה הקודמת, קיבל את ההסבר שלי, ולא היו לו הערות.

לינס וקנין: ולא צריך למעט את הטיפול באדם - -

ליאורה עופרי: צריך למעט, ואנחנו משאירים את זה, וזה בסדר.

לינס וקנין: איפה מיעטתם את זה?

לינס וקנין: אין את זה בנוסח הקיים.

לינס וקנין: האם לא צריך להוסיף את זה בנוסח הקיים?

ליאורה עופרי: מדובר על עובד בסיכוני לייזר.

ליאורה עופרי: מדובר ב- "אדם העובד במקום עבודה ועשוי להימצא באיזור סיכוני לייזר, לרבות סטודנט, תלמיד, חוקר, מתנדב וכל מי שנמצא במקום העבודה באופן סדיר לצורך עבודתו או הכשרתו המקצועית".

ליאורה עופרי: ואז אני הסברתי, בעצם, לאותו נציג משרד הבריאות, שאנחנו מדברים על העובדים ולא על כל אדם אחר שנחשף לסיכונים ממוצרי לייזר, מכיוון שזה תחום הסמכות שלנו כאשר מדובר על עובדים.

ליאורה עופרי: כאשר מדובר על כל אדם מהציבור זו הסמכות של המשרד לאיכות הסביבה, וכאשר מדובר על חשיפת מי שמקבל את קרינת הלייזר זה בעצם באחריות משרד הבריאות, לעניין רמות החשיפה של המטופלים.

לינס וקנין: משרד הבריאות מסכים?

ליאורה עופרי: משרד הבריאות לא העיר את ההערות שלו.

ליאורה עופרי: אני לא קיבלתי אותן.

לינס וקנין: יש לי עוד שאלה אחת:

לינס וקנין: בעצם קבענו פה חובה בכל מקום למנות ממונה בטיחות לייזר.

לינס וקנין: האם אתם רוצים להוסיף איזשהו סעיף כללי שקובע שבמקרים מסוימים למפקח עבודה תהיה אפשרות לתת פטור ממינוי בטיחות לייזר, למקרים שתגיעו למסקנה שאולי באופי המקום, בנסיבות, הסיכונים שקיימים באותו מקום – אין צורך?

ראיסה לאוטרשטיין: או להפך, אם אנחנו נפטור – שזה יטיל עלינו יותר אחריות, לפקח.

שמעון גבאי: אבל דרך כלל יש כזו סמכות.

ראיסה לאוטרשטיין: לא.

ראיסה לאוטרשטיין: אין.

אמנון דובדבני: אבל אין שום סיבה מקצועית.

אמנון דובדבני: מבחינת הסיכונים אסור לעשות את זה.

ראיסה לאוטרשטיין: יכול להיות שיהיו מקומות עבודה שנרצה אפילו להגדיל, ביותר ממונים על בטיחות קרינה.

אמנון דובדבני: אני רוצה רק להעיר שבענין הזה יש הקלה לגבי הבדיקה השנתית, בדיקה אחת לפחות, שבאישור של מפקח עבודה ראשי ניתן לפטור איזשהו מפעל או גוף מסוים מבדיקה שנתית, או לתת לפטור משנתיים לשלוש, לפי שיקול דעתו.

אמנון דובדבני: זאת אומרת, אם יש ממונה בטיחות, והוא עושה את העבודה כמו שצריך, הבודק המוסמך, אותו בודק מאושר, בא פעם אחת ובדק וראה שכל הדברים בסדר, אז באישור מפקח עבודה ראשי ניתן לפטור את המוסד הזה מבדיקה שנתית.

לינס וקנין: אבל השאלה היא האם ניתן לפטור מכך שיהיה באותו מפעל כל הזמן, מי שיועסק על ידי הממונה על בטיחות לייזר באופן קבוע.

אמנון דובדבני: לא.

אמנון דובדבני: אבל ניתן להוסיף, אולי, שהממונה על הבטיחות לא חייב להיות עובד של המפעל.

ליאורה עופרי: זה ברור.

ליאורה עופרי: לא כתבנו.

ליאורה עופרי: זה יכול להיות גם עובד עצמאי.

ראיסה לאוטרשטיין: מה שעקרוני הוא שהוא יהיה בקיא בבטיחות הקרינה.

יאיר שמאי: משהו מקצועי קטן – בתקנה 9, תת סעיף (א)(4) מתקבל הרושם כאילו שכל מה שהמעבדה צריכה זה למדוד אנרגיה והספק.

יאיר שמאי: בפירוש צריך לכתוב פה משהו הרבה יותר כללי, כי אנרגיה והפסק הם רק שני פרמטרים.

יאיר שמאי: מבנה הזמן של האלומה, הרוחב שלה – כל הדברים האלה לא נמצאים.

יאיר שמאי: אז אולי, בקיצור - כל הפרמטרים הרלבנטיים לניתוח בטיחות לייזר.

ליאורה עופרי: אז איזה הצעת נוסח יש לך?

יאיר שמאי: "(4) לרשותה ציוד נייד ונייח, מכויל אחת לשנה, לזיהוי ולמדידת כל הפרמטרים הרלבנטיים לניתוח בטיחות לייזר".

שאול יהלום: לניתוח או לפיקוח?

יאיר שמאי: לניתוח ולפיקוח.

אמנון דובדבני: יש דו"ח של תת ועדה שהקים משרד העבודה לעניין הזה, ובאמת, לגבי מעבדה יש פה רשימה ארוכה של ציוד.

אריה אמיצי: - יש פה משתנים.

אריה אמיצי: הדברים האלה קיימים.

יאיר שמאי: אסור לכתוב כאן משהו שאומר - - -

שאול יהלום: טוב.

שאול יהלום: תיקנו.

שאול יהלום: עוד שאלות, הערות, בקשות?

שאול יהלום: תיקונים?

שאול יהלום: רבותיי, אישרנו את התקנות בתיקונים שהובהרו בישיבה.

שאול יהלום: היועצת המשפטית תנסח אותם בצורה מדויקת.

שאול יהלום: התקנות אושרו פה אחד.

שאול יהלום: תודה לכם, הישיבה נעולה.